Nos W. comes Vienn[…] notum facimus universis X[risti] fidelibus presens scriptum visuris vel audituris quod nos misimus et tradidimus in manus abbatis et conventus Miratorii sex montatas murie nostre franchie quas habemus in puteo Ledonis pro ducentis et quadraginta libris Vienn[…] monete quas iam recepimus a predictis abbate et conventu Miratorii. Has vero sex montatas tenet Johannes de Ponte qui de precepto nostro dictis abbati et conventui Miratorii in presenti anno fideliter respondebit ad responsum babernarum nostrarum. Clapso autem anno instanti prefati abbas et conventus Miratorii predictas sex montatas murie nostre franchie in manu sua tenebunt redimendo donec de predicta peccunia plenariam receperint solutionem. Et si forte contingat quod absit quod nos vel successores nostri dampnum […] in dictis sex montatis murie nostre franchie per nos vel per nostros ipsis intulerimus, volumus et concedimus quod dominus archiepiscopus Bisuntin[…] ammonitione premissa [...] nostram supponat inter dicto quoaduscumque de illatis iniuriis sepedictis abbati et conventui Miratorii plenarie fuerit satisfactum. Ad peticionem vero nostram necnon et abbatis et conventus Miratorii, dominus archiepiscopus Bisuntin[…] una cum sigillo nostro sigillum suum apposuit in testimonium veritatis. Actum apud Montem Moreti die martis proxima ante Pentecosten anno Domini Mo CCo quadragesimo quinto.